১৩ মাঘ ১৪২৩, ২৬ জানুয়ারি ২০১৭, বৃহস্পতিবার। গত ৮ মাঘ ১৪২৩, ২১ জানুয়ারি ২০১৭, শনিবার, সন্ধ্যা ৬.০০ টায় অনুষ্ঠিত হয়েছে ১৪১৫ বঙ্গাব্দ থেকে ১৪২১ বঙ্গাব্দ পর্যন্ত ছায়ানট সঙ্গীতবিদ্যায়তনের পাঠ-সমাপনী পরীক্ষায় যাঁরা উত্তীর্ণ হয়েছেন, তাঁদের অভিজ্ঞানপত্র প্রদান অনুষ্ঠান। এ অনুষ্ঠানে ছায়ানটের যুগ্ম সম্পাদক পার্থ তানভীর নভেদ স্বাগত বক্তব্য রাখেন। অনুষ্ঠানে প্রধান অতিথি হিসেবে উপস্থিত ছিলেন অধ্যাপক ড. সিরাজুল ইসলাম চৌধুরী। প্রধান অতিথিকে ফুল ও উত্তরীয় প্রদান করেন ছায়ানটের সভাপতি সন্‌জীদা খাতুন।